**Proposta d’aprovació provisional de la imposició i ordenació de la taxa per utilització privativa i aprofitaments especials del sòl, subsòl i vol de la Via Pública a favor d'Empreses Explotadores de Serveis de Telefonia Mòbil.**

Atès que, aquesta utilització privativa i aprofitaments especial és conforme al que preveu l'article 24.1.a) del text refós de la Llei reguladora de les Hisendes Locals, aprovat pel Reial Decret Legislatiu 2/2004, de 5 de març.

Atès que, l’Ordenança fiscal s’haurà d’aprovar simultàniament a l’adopció del respectiu acord d’imposició, tal com estableix l’article 16.1 del RDL 2/2004, de 5 de març.

Atès que, els articles 15 a 19 del RDL 2/2004, de 5 de març, regula el procediment per a l’aprovació de les Ordenances fiscals reguladores dels tributs locals.

Atès que, l’informe tècnic econòmic establert en l’article 25 del text refós de la Llei reguladora de les Hisendes Locals, posa de manifest el valor de mercat que origina la imposició d’aquesta taxa.

A la vista dels antecedents exposats, a la Comissió Informativa es proposa:

1r. **Aprovar provisionalment** la imposició de la Taxaper utilització privativa i aprofitaments especials del sòl, subsòl i vol de la via pública a favor d'Empreses Explotadores de Serveis de Telefonia Mòbil, així com l’ordenança reguladora del tribut que figura a l’Annex.

2n. **Sotmetre** a informació pública el present acord junt amb l’ordenança aprovada provisionalment, pel termini de trenta dies, mitjançant la seva publicació en el Butlletí Oficial de la Província de Girona, a un mitjà de comunicació escrita diària, al tauler d’anuncis municipal i a la pàgina web de

l’Ajuntament, als efectes que es puguin presentar al·legacions i reclamacions.

El termini d’informació pública començarà a comptar des del dia següent al de la publicació al BOP.

Si en el transcurs de l'esmentat termini no es presenten reclamacions, l’expedient s’entendrà aprovat definitivament, d’acord a l’article 17.3 del Reial decret legislatiu 2/2004, de 5 de març, Text refós de la Llei reguladora de les hisendes locals.

ANNEX

ORDENANÇA FISCAL NUM. 22

Taxa per Utilització Privativa i Aprofitaments Especials DEL SÒL, Subsòl, o Vol de la Via Pública a favor d'Empreses Explotadores de Serveis de Telefonia Mòbil.

Article 1r.

En ús de les facultats concedides pels articles 4 i 106 de la Llei 7/1985, de 2 d'abril, reguladora de les Bases de Règim Local, i de conformitat amb el disposat als articles 15 a 19 del text refós de la Llei reguladora de les Hisendes Locals, aprovat per Reial Decret Legislatiu 2/2004, de 5 de març, es regula la Taxa per Utilització Privativa i Aprofitaments Especials del sòl, subsòl i vol de la Via Pública a favor d'Empreses Explotadores de Serveis de Telefonia Mòbil, que es regirà per la present ordenança fiscal, les normes del qual atenen al previngut a l'article 24.1.a) i concordants de l'esmentat text refós.

Article 2n. FET IMPOSABLE

Constitueix el fet imposable de la taxa la utilització privativa o l'aprofitament especial del sòl, subsòl o vol de les vies públiques municipals, per Empreses Explotadores de Serveis de Telefonia Mòbil els serveis dels quals es prestin, totalment o parcialment, a través de recursos de la seva titularitat tals com xarxes o instal·lacions que materialment ocupin l'esmentat domini públic municipal.

Article 3r. SUBJECTE PASSIU

Són subjectes passius de la taxa les empreses o entitats explotadores de serveis de Telefonia Mòbil, amb independència del caràcter públic o privat de les mateixes, titulars de les corresponents xarxes o instal·lacions a través de les quals s'efectuïn les comunicacions.

Podran ser considerats successors o respondre, solidària o subsidiàriament, de les obligacions tributàries dels subjectes passius de la taxa establerta en aquesta ordenança, les persones físiques, jurídiques o les entitats de l’article 35.4 de la Llei general tributària en els supòsits que s’estableixen i la normativa de desenvolupament.

Article 4t. PERÍODE IMPOSITIU I MERITACIÓ

La present taxa té naturalesa periòdica, meritant-se el primer dia del període impositiu, que coincidirà amb l'any natural, tret d'en els supòsits d'inici o cessament en l'ús privatiu o l'aprofitament especial, que el període impositiu s'ajustarà a aquestes circumstàncies, prorratejant-se la quota per trimestres naturals complets, conforme a les següents regles:

a) En els supòsits d'alta, el període impositiu coincidirà amb els trimestres naturals que restin per finalitzar l'exercici, computant-se des d'aquell en què s'inicia la utilització privativa o l'aprofitament especial.

b) En els supòsits de baixa, el període impositiu coincidirà amb els trimestres naturals transcorreguts des de l'inici de l'exercici, computant-se aquell en el qual es produeix el cessament de la utilització privativa o l'aprofitament especial.

Article 5è. BASE IMPOSBLE I QUOTA TRIBUTÀRIA

1. La base imposable estarà constituïda pel valor de la utilitat derivada de l’ocupació del domini públic local per part dels obligats tributaris.
2. El valor de mercat de l’aprofitament mitjà del sòl, subsol i vol en el terme municipal s’estableix en 0,50 €/m2 al dia o l’equivalent de 182 €/m2/any i s’aplicarà sobre la superfície ocupada multiplicat per un coeficient corrector del 3,2 en funció de l’actualització dels valors cadastrals.

Aquest valor s’aplicarà als serveis de telefonia mòbil, en funció de la xarxa de telefonia fixa útil per a la telefonia mòbil instal.lada en aquest municipi.

La quota pels serveis de telefonia mobil respondra a la seguent fórmula de calcul:

Quota total = Valor de mercat de l’aprofitament mitjà del sòl, subsol i vol x coeficient corrector x Factor de la intensitat d’utilització del sòl, subsol i vol en funció de la densitat ponderada de la població de cadascun dels districtes censals.

Pel càlcul de la superficie ocupada s’estarà als informes dels serveis tecnics municipals, en el benestés que els metres lineals d’ocupacio es multiplicaran per una amplada de 0,125 metres.

A la quantitat global resultant s’aplicarà la quota de mercat de cada companyia en funció del nombre d’abonats de cada operador en el municipi.

Article 6è. EXEMPCIONS I BONIFICACIONS

No es concediran més exempcions o bonificacions que les expressament previstes en les lleis o les derivades de l'aplicació dels Tractats Internacionals.

Article 7è. NORMES DE GESTIÓ

1. Els obligats tributaris hauran de presentar, abans del 31 de gener de cada any, declaració comprensiva de les dades que a continuació s'especifiquen, referides totes elles a data de meritació, a efectes que per l'Administració Municipal es practiquin les liquidacions a què es refereix l'apartat 2 d'aquest article:

Nombre de línies de telefonia mòbil, prepagament i postpagament, actives en el municipi corresponents a abonats amb domicili en el terme municipal.

2. L'Administració municipal practicarà liquidacions trimestrals en els mesos de març, juny, setembre i desembre, per l'import del 25 per cent de la quota que correspondria a la liquidació anual.

3. Tals liquidacions tindran el caràcter de provisionals fins que, realitzades les comprovacions oportunes, es practiqui liquidació definitiva o transcorri el termini de prescripció de quatre anys comptats des de l'endemà a aquell en què finalitzi el termini de presentació a què es refereix l'apartat 1 del present article.

Article 8è. INFRACCIONS I SANCIONS

En tot el relatiu a infraccions tributàries i les seves diferents qualificacions, així com les sancions que a les mateixes corresponguin, s'aplicarà el disposat en la Llei General Tributària i en l'Ordenança Fiscal General.

Article 9è. CONVENIS DE COL·LABORACIÓ

L’Administració tributària municipal podrà subscriure convenis de col·laboració amb els subjectes passius de la taxa amb la finalitat de simplificar el compliment de les obligacions formals i materials derivades d’aquesta taxa, o les normes de gestió, liquidació i recaptació d’aquesta ordenança, de conformitat amb la legislació vigent.

# **Disposició final**

La present Ordenança Fiscal entrarà en vigor, prèvia publicació en el Butlletí Oficial de la Província del seu text, el dia 1 de gener del 2017 i continuarà vigent fins a la seva modificació o derogació.